আর সামান্য অপেক্ষা। বিশ্বকাপের মাঠে ব্রাজিলের মহারথীদের পায়ে পায়ে ঘুরবে বল। বিপরীতে থাকবে সুইৎজারল্যান্ড। অপেক্ষা শুধু ব্রাজিলের খেলা দেখার নয়। বিশ্বের সবথেকে দামি ফুটবল তারকা নেমারের পায়ের জাদু দেখতেও মুখিয়ে আছেন ভক্তরা। 
পেনাল্টিতে গোল দিতে না পেরে মেসি সোশ্যাল মিডিয়ায় ট্রোলড হচ্ছেন। আবার পেনাল্টিতে গোল দিয়েই একের পর এক মিম তৈরি হয়েছে রোনাল্ডোকে নিয়েও। এদিকে খেলতে নামার আগেই ট্রোলের শিকার হচ্ছেন নেমার। 
চুলের বাহারি ছাঁটের জন্য এমনিতেই বিখ্যাত নেমার। কিন্তু এবার এ কী করলেন ওয়ান্ডার কিড? তাঁর নতুন হেয়ার স্টাইল দেখে এমনই রব নেমার-ভক্তদের মধ্যে। 
চুল পুরো সোনালি রং করে ফেলেছেন নেমার। নেমারের কোকড়ানো চুলের এই স্টাইল দেখে সবাই চাউমিন, স্প্যাগেটির সঙ্গে তুলনা করছেন। 
কেউ মজা করে লিখেছেন, ‘‘নেমার বোধ হয় চাউমিন ও স্প্যাগেটি দেখে অনুপ্রাণিত হয়েছেন।’’ কেউ লিখেছেন, ‘‘কেউ নেমারের মাথার উপরে চাউমিন ফেলে দিয়েছে।’’
 

Neymar’s hair look like some noodles pic.twitter.com/EcWI0UHYOg
— Aiden Jenkins (@aidencentral) 16 June 2018

কিন্তু ভক্তরা মোটেই কান দিচ্ছেন না এইসব বক্রোক্তিকে। তাঁদের চিন্তা নেমারের স্বাস্থ্য নিয়ে। কারণ ব্রাজিলের কোচ জানিয়ে দিয়েছেন, এখনও পুরোপুরি সুস্থ নন নেমার। কিন্তু তবুও তাঁর উপর আস্থা রেখেছেন তিতে। 
 

Looks like someone dumped spaghetti on #Neymar ‘s head. #worldcuprussia2018 pic.twitter.com/mCJqsGzNeV
— Titus Rana (@TitusRana) 16 June 2018

আন্তর্জাতিক সংবাদমাধ্যম ‘দ্য সান’-কে নেমার জানিয়েছেন, ‘‘আমরা যতটা খারাপ ভেবেছিলাম, তার থেকে এখন সুস্থ নেমার। তাছাড়া আমি মনে করি না ওই দলের নেতা। আমাদের সংহতির মধ্যেই লুকিয়ে আছে শক্তির বীজ।’’
১৯৯৮ সালের বিশ্বকাপে রোমানিয়ার ফুটবলাররা প্রত্যেকে চুলের রং সোনালি করে ফেলেছিলেন। এবার সেই স্টাইলই যেন ফিরে এল সেলেকাও মহাতারকার মাথায়।
তবে বিশ্বকাপের মাঠে চুল নিয়ে কাটাছেঁড়া নতুন নয়। ২০১০-এ লম্বা চুলে পায়ের জাদু দেখিয়ে মুগ্ধ করেছিলেন লিওনেল মেসি।